LV Eiropas Savienības Oficiālais Vēstnesis C 135/27

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2007/C 135/11)

Šī publikācija dod tiesības iesniegt iebildumus atbilstīgi Padomes Regulas (EK) Nr. 510/2006 7. pantam (1). Iebildumi jāiesniedz Eiropas Komisijai sešu mēnešu laikā no šīs publikācijas dienas.

KOPSAVILKUMS

PADOMES REGULA (EK) Nr. 510/2006

“FELDSALAT VON DER INSEL REICHENAU”

EK Nr. DE/PGI/005/0318/27.10.2003

ACVN ( ) AĢIN (X)

Šajā kopsavilkumā ietverta informācija par produkta specifikācijas galvenajiem elementiem.

1. Atbildīgais dienests dalībvalstī:

Nosaukums: Bundesministerium der Justiz Adrese: D-11015 Berlin Tālr.: (49-30) 20 25 70 Fakss: (49-30) 20 25 95 25 E-pasts: poststelle@bmj.bund.de

2. Grupa:

Nosaukums: Reichenau-Gemüse eG Adrese: Marktstraße 1 D-78479 Insel Reichenau Tālr.: (49-7534) 920 00 Fakss: (49-7534) 92 0020 E-pasts: info@reichenaugemuese.de Sastāvs: Ražotāji/pārstrādātāji ( X ) citi: ( )

3. Produkta veids:

1.6. grupa: Svaigi un pārstrādāti augļi, dārzeņi un labība.

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums: “Feldsalat von der Insel Reichenau”

4.2. Apraksts: Feldsalat von der Insel Reichenau ir lauka salāti ar Bodenezera Reihenau salas izcelsmi.

Tie ir lauka salāti ar mazām lapiņām un kopā saaugušiem ķekariem, bez saknēm un dzeltenām dīgļlapām, izturīgi pret salu, tumši zaļā krāsā, ar riekstu garšu, kraukšķīgi.

4.3. Ģeogrāfiskais apgabals: Bodenezera Reihenau sala, Vācija.

4.4. Izcelsmes apliecinājums: Saskaņā ar starptautisko pārtikas preču standarta sertifikāciju (International Food Standard — IFS) attiecībā uz Reichenau Gemüse e.G. visus iepakojumus marķē ar partijas numuru. Ar šo partijas numuru identificē uzņēmumu. Visas saimniecības atrodas uz Reihenau salas un apsaimnieko tikai Reihenau salas platības. Platību apsaimniekošanu dokumentē, izmantojot hidrogrāfisko karti. Šajā izsekojamības sistēmā precīzi dokumentē produkta saistību ar ģeogrāfisko vidi.

4.5. Ražošanas metode: Feldsalat von der Insel Reichenau audzē atbilstīgi saskaņotas un uzraudzītas dārzeņu audzēšanas vadlīnijām Bādenes — Virtembergas kvalitātes un izcelsmes marķējuma lietošanas nolūkā (Richtlinien für den integrierten und kontrollierten Anbau von Gemüse in Baden-Württemberg zur Verwendung des Qualitätszeichens Baden-Württemberg “Gesicherte Qualität mit Herkunftsangabe”) un proti — tikai organiskā substrātā. Augsni rūpīgi kopj un uztur veselīgu. Nezāles iznīcina mehāniski — kaplējot, tvaicējot vai dedzinot. Augsni ik gadu analizē, lai uzlabotu mēslojuma izmantošanu. Kaitēkļus siltumnīcās apkaro ar derīgajiem organismiem. Saskaņā ar Reihenau salas kultivēšanas metodi aizsargātā vidē audzētos lauka salātus novāc laikposmā no oktobra līdz martam, bet atklātā laukā audzētos salātus — oktobrī un no aprīļa līdz jūnijam. Lauka salātus vai nu sēj, vai arī iestāda kā stādu. Reihenau salā audzētos lauka salātus novāc tikai ar rokām. Tādā veidā tie ievērojami atšķiras no citiem lieliem lauka salātu audzēšanas reģioniem, kur tos novāc ar mašīnām. Pēc tam lauka salātus vaļīgi šķiro 1 kg smagos ķekaros un nomazgā. Tad salātus pārdod, vaļīgi iesaiņotus pa 1 kg.

4.6. Saikne:

— Saikne ar dabu: Reihenau sala ir labi piemērota dārzeņu audzēšanai. Lauka salāti, kas sākotnēji pazīstami kā savvaļas augs, ir izturīgi pret salu, var augt arī pusēnā, nav īpaši prasīgi attiecībā uz augsni, barības vielām un ūdensapgādi; tie ir ļoti labi piemēroti audzēšanai Reihenau salā ziemas laikā, kad trūkst gaismas un siltuma. Pateicoties šīm audzēšanas īpatnībām, lauka salātus var audzēt arī miglainā laikā, kas šajā reģionā ziemas periodā var ilgt vairākas nedēļas.

— Reputācija: Lauka salātu kvalitāti ietekmē un to pārrobežu reputāciju sekmē gan klimatiskie apstākļi un augsnes sastāvs, gan audzētāju īpašās zināšanas. 2000. gadā veiktā tirgotāju un patērētāju aptauja liecina, ka patērētāji Reihenau salu galvenokārt saista ar dārzeņu audzēšanu (sala tiek dēvēta arī par “dārzeņu salu”) un īpaši pozitīvi novērtē produktu svaigumu, izskatu un izcelsmi. Feldsalat von der Insel Reichenau ir tradicionālās dārzeņu audzēšanas produkti, ar Reihenau salas klosteru kultūras izcelsmi. Reihenau salas dārzkopības tradīciju nodibināja abats Walahfried Strabo 840. gadā ar sava dārza aprakstu grāmatā “Par dārzkopību” (“De cultura hortorum”, saīsinājumā — “Hortulus”). Pirmo reizi lauka salātu audzēšana dokumentēta 1901. gadā, un 1938. gadā lauka salāti jau bija nozīmīgākais Reihenau salas dārzeņu veids (skatīt H. Glönkler, “Vom Weinbau zum Gemüsebau”, 1991., 61. un 122. lpp). Šodien lauka salātus audzē aptuveni 30 ha platībā un galvenokārt siltumnīcās.

4.7. Pārbaudes struktūra:

Nosaukums: Regierungspräsidium Karlsruhe, Referat 34 Adrese: D-76247 Karlsruhe Tālr.: (49-721) 926 37 06 Fakss: (49-721) 37 05 46 E-pasts: abteilung3@rpk.bwl.de

4.8. Marķējums: Feldsalat von der Insel Reichenau g.g.A.

(1) OV L 93, 31.3.2006., 12. lpp.